als_Latn dik_Latn sag_Latn
Tre subjekte janë gjobitur mbrëmjen e djeshme nga Inspektorati Shëndetësor, pasi kanë shkelur ligjin anti-duhan. ISHSH njoftoi sot se, ka kryer inspektime gjatë orëve të natës në lokale e ambiente të tjera që operojnë në zonën e ish-Bllokut në qytetin e Tiranës.
Rreth 20 inspektime janë kryer në lokale e ambiente të tjera argëtimi, ndërsa është marrë masa administrative me vlerë 9 milionë lekë.
“Për arsye të moszbatimit të ligjit në fjalë, nga ana e inspektorëve të ISHSH-së janë marrë masa administrative me vlerë totale 900 000 lekë të rinj për 3 subjekte që u gjetën me shkelje”, bëhet e ditur nga ISHSH.
Kryeinspektori i Inspektoratit Shtetëror Shëndetësor dega Tiranë, Gjergj Koja theksoi se “kontrolli i vazhdueshëm i zbatimit të ligjit ‘Për mbrojtjen e shëndetit nga produktet e duhanit’, është pjesë e planit të punës së ISHSH-së dhe inspektimi i sotëm është në vazhdën e zbatimit të këtij plani pune”.
Inspektimet e ISHSH-së dega Tiranë u monitoruan nga inspektorët e Inspektoratit Shtetëror Shëndetësor qendror, të cilët ishin pjesë e grupeve të inspektimit.
als_Latn als_Latn als_Latn als_Latn als_Latn